วัดบางค้อ

วัดบางค้อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านบางค้อ ตำบลบางคูเวียง อำเภอบางกรวย จังหวัดนนทบุรี มีที่ดินตั้งวัดเนื้อที่ 18 ไร่ 1 งาน 66 ตารางวา และมีที่ธรณีสงฆ์จำนวน 1 แปลง เนื้อที่ 7 ไร่ 2 งาน 80 ตารางวา พระปลัด เจริญชัย ฐานงฺกโร ดำรงตำแหน่งเจ้าอาวาสในปัจจุบัน วัดบางค้อสร้างขึ้นเมื่อประมาณ พ.ศ. 2345 ไม่ทราบชื่อและประวัติผู้สร้าง ได้เรียกชื่อวัดตามชื่อคลองคือคลองบางค้อ วัดได้รับพระราชทานวิสุงคามสีมาเมื่อวันที่ 20 ตุลาคม พ.ศ. 2517 เขตวิสุงคามสีมากว้าง 20 เมตร ยาว 40 เมตร และได้ผูกพัทธสีมาเมื่อวันที่ 21 มกราคม พ.ศ. 2525 ภายในวัดมีอาคารและเสนาสนะสำคัญได้แก่ อุโบสถ กว้าง 9 เมตร ยาว 26.50 เมตร สร้างเมื่อ พ.ศ. 2522 ลักษณะทรงไทย ทำด้วยคอนกรีตเสริมเหล็ก 2 ชั้น มีหน้าบัน คันทวย และซุ้มประตูหน้าต่างบุษบก 5 ชั้น กุฏิสงฆ์ จำนวน 9 หลัง เป็นอาคารไม้และอาคารคอนกรีตเสริมเหล็ก หอสวดมนต์ สร้างเมื่อ พ.ศ. 2512 และศาลาการเปรียญ สร้างเมื่อ พ.ศ. 2512 อ้างอิง